CELEX: C2007/199/02
Language: et
Date: 2007-08-25 00:00:00
Title: Kohtuasi C-466/03: Euroopa Kohtu (esimene koda) 28. juuni 2007 . aasta otsus (Landgericht Baden-Baden'i (Saksamaa) eelotsusetaotlus) — Albert Reiss Beteiligungsgesellschaft mbH versus Land Baden-Württemberg (Direktiiv 69/335/EMÜ — Kapitali suurendamise kaudne maksustamine — Siseriiklikud õigusnormid, mis näevad ette notari tasu nõudmise piiratud vastutusega äriühingu osade üleandmise tõestamise eest — Maksuotsus — Kvalifitseerimine kapitalimaksuga samaväärse maksuna — Eelnev formaalsus — Maksud väärtpaberiülekannetelt — Lõivud ja tasud)

25.8.2007   
            
            
               ET
            
            
               Euroopa Liidu Teataja
            
            
               C 199/2
            
         Euroopa Kohtu (esimene koda) 28. juuni 2007. aasta otsus (Landgericht Baden-Baden'i (Saksamaa) eelotsusetaotlus) — Albert Reiss Beteiligungsgesellschaft mbH versus Land Baden-Württemberg
   (Kohtuasi C-466/03) (1)
   
   (Direktiiv 69/335/EMÜ - Kapitali suurendamise kaudne maksustamine - Siseriiklikud õigusnormid, mis näevad ette notari tasu nõudmise piiratud vastutusega äriühingu osade üleandmise tõestamise eest - Maksuotsus - Kvalifitseerimine „kapitalimaksuga samaväärse maksuna’ - Eelnev formaalsus - Maksud väärtpaberiülekannetelt - Lõivud ja tasud)
   (2007/C 199/02)
   Kohtumenetluse keel: saksa
   Eelotsusetaotluse esitanud kohus
   Landgericht Baden-Baden
   Põhikohtuasja pooled
   
      Hageja: Albert Reiss Beteiligungsgesellschaft mbH
   
      Kostja: Land Baden-Württemberg
   Kohtuasja ese
   Eelotsusetaotlus — Landgericht Baden-Baden — Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (EÜT L 249, lk 25; ELT eriväljaanne 09/01, lk 11), mida on muudetud nõukogu 10. juuni 1985. aasta direktiiviga 85/303/EMÜ (EÜT L 156, lk 23; ELT eriväljaanne 09/01, lk 122; edaspidi „direktiiv 69/335”), artikli 10 punkti c tõlgendamine — Piiratud vastutusega äriühingu kapitali suurendamine teise äriühingu osade üleandmise teel — Osaühingu osade üleandmist tõestava notariaalakti koostamise eest nõutav tasu
   Resolutiivosa
   Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta, mida on muudetud nõukogu 10. juuni 1985. aasta direktiiviga 85/303/EMÜ, artikli 10 punktiga c on vastuolus notari tasu võtmine tõestamistoimingu eest, mis puudutab kapitaliühingu kapitali suurendamise raames äriühingu osade üleandmist mitterahalise sissemakse vormis, mis leiab aset süsteemis, mida iseloomustab asjaolu, et notarid on ametnikud ja notari tasud kantakse avalike kulude katmiseks vähemalt osaliselt üle riigile.
   
      (1)  ELT C 21, 24.1.2004.